South Kesteven
<s>South Kesteven (prevedeno: Južni Kesteven) je distrikt od 138,909 stanovnika na istoku Engleske u Grofoviji Lincolnshire.</s>

<s>Karakteristike</s>

<s>Distrikt Južni Kesteven leži jugozapadu Grofovije Lincolnshire
Administrativni centar grad - Grantham nalazi se na sjeverozapadu distrikta.</s>

<s>Na zapadu pored granice sa Nottinghamshirom i Leicestershirom prostiru se bujni pašnjaci, ali većina Južnog Kestevena leži po vapnenačkoj visoravni položenoj u smjeru sjever-jug, nadmorske visine od 60 do 120 metara.</s><s>Ona se od višeg zapada postepeno spušta prema istoku, preko ogoljenog terena sve do vanjskih granica Fensa, velikog područja dreniranih močvara uz obalu mora.</s><s>Tu se uzgaja pšenica, ječam, šećerna repa, krumpir i povrće.</s><s>Na rubu Fensa leže Bourne i Stamford drevna trgovišta, koja imaju i nešto industrije koja proizvodi tekstil, obuću i obrađuje kamen.</s>

<s>Stamford je bio prvi grad u Engleskoj i Walesu, koji je stavljen pod zaštitu na osnovu zakona (Amenities Act) donešenog 1967. o očuvanju mjesta od naročitog arhitektonskog ili historijskog značaja.</s>

<s>U Granthamu se proizvode poljoprivredni alati i mašine, a po nedalekoj vapnenačkoj visoravni razvijeno je ovčarstvo.</s><s>Susjedni grad Market Deeping i parohija Deeping St James su trgovišta ruralnog Fensa.</s>

<s>Fizičar, matematičar i astronom Isaac Newton i Margaret Thatcher, prva žena britanski premijer, proveli su svoje djetinstvo u Granthamu.</s>

<s>Historija</s>

<s>Distrikt je formiran 1. aprila 1974. ujedinjenjem dotadašnjih borougha Grantham i Stamford, sa urbanim distriktom Bourne uz ruralne distrikte South Kesteven, South Holland i West Kesteven.</s>

<s>Izvori</s>

<s>Vanjske veze</s>

<s>South Kesteven District Council</s>

<s>Administrativna podjela Engleske
Lincolnshire</s>

